Hoe lank kan die testament nog betwis word? - Jy en die RegJy en die Reg
Tuis › Artikels › Hoe lank kan die testament nog betwis word?
Hoe lank kan die testament nog betwis word?
Woensdag, Mei 9th, 2018
Hoe lank na die afhandeling van ʼn boedel kan die testament nog betwis word?
Hierdie kwessie kom indirek neer op verjaring.
Feitestel: Jannie het geërf uit ʼn boedel. Sannie voel dat Jannie onredelik verryk is ten koste van haar. Sy moes meer geërf het as Jannie. Sannie kan ʼn siviele eis instel en die boedel moet weer heropen word. Die vraag oor hoe lank na die afhandeling van die boedel sy hierdie eis kan instel, sal afhang van verjaring.
Die algemene reël is dat siviele eise van hierdie aard na drie jaar verjaar. Wanneer begin hierdie drie jaar loop? Verjaring begin loop wanneer die eisoorsaak ontstaan, in hierdie geval toe die boedel se rekening finaal goedgekeur is en nie drie jaar na afsterwe nie.
Dit is belangrik om daarop te let dat indien daar feite is waarvan jy nie geweet het nie, die verjaring se drie jaar eers begin loop wanneer hierdie feite aan die lig kom . Dit is ʼn datum waarvan jy redelikerwys bewus kon gewees het of moes gewees het. Met ander woorde, daar het nuwe feite aan die lig gekom wat lank ʼn geheim was en waarvan niemand geweet het nie.
As dit iets is wat nou eers aan die lig kom en die hof bevind dat Sannie onmoontlik nie vroeër daarvan bewus kon gewees het nie, verjaar die eis eers binne drie jaar nadat sy bewus geword het daarvan. ʼn Goeie voorbeeld hiervan sal wees as Sannie nou eers uitvind dat die oorledene haar pa was. Die testament het gesê al sy kinders moet in gelyke dele erf , maar slegs Jannie het geërf. Nou kan Sannie bewys sy is een van die kinders. Sannie het dus nou drie jaar tyd nadat sy daarvan uitgevind het om ʼn eis in te stel.